
Ez duzu aitzakiarik! Etxeba- 
rrik behar zaitu! Hirugarren 
urtez Etxebarri NERBIOI- 
IBAIZABAL KOMARKAKO 
BIRZIKLATZEKO OLINPIADE- 
TAN parte hartzen ari da. 
Nerbioi-I baizabal manko- 
munitatearen gainontzeko 
10 herriak ditugu aurkari. 
Olinpiada hauetan galtzaile- 
rik ez dagoen arren, aurreko 
olinpiadetan etxebarritarrok 



azken postuetan sailkatu 
ginen. Azkenengoen artean 
egotea ez da inoren gus- 
tukoa, eta aurten, onenen ar- 
tean egoteko helburua dugu. 

Baina helburua hori 
lortzeko zure partaidetza 
ezinbestekoa zaigu. Hasieran 
kostatuko zaizu ondo 
jokatzea , baina denbora 
laburrean jokalari trebea 
izatea lortuko duzu. 

Ez badakizu zelan jokatzen 
den, hona hemen jokoaren 
nondik norakoak: 


MATERIALA: 
oso gutxi behar da: 

- poltsa konpostagarriak. 

- 10 litroko edukiera 
duen ontzi bat eta. 

- Kaleko edukiontziak 
irekitzen dituen giltza. 


Gainera Etxebarriko Udalak 
kit osoa doanik eskaintzen 
die parte-hartzaileei. 



Izena emango 
duzu? 





ZELAN JOKATZEN DA: 

Lehenik, etxean ekoizten 
diren hondakin organikoak 
edukiontzian jaso. Bigarrenik, 
konpostatzeko poltsa batean 
sartu, eta azkenik, Giltza be- 


rezia erabiliz Etxebarri osoan 
ipini dituzten 24 edukiontzi- 
ren bat zabaldu (5. edukion- 
tzia deritzoguna, marroiak 
direnak -planoan dituzu 
haien kokapena), bota poltsa 


barrura eta... TANTOAM 
HORI BAI JOKALDI EDERRA! 
Ikus dezakezunez oso erraza 
da jokatzea. Baina tantoa 
ontzat emateko honako ja- 
rraibideei eutsi beharko da: 




ORGANIKOA 

sr 


Bostgarren edukiontzian 
landare jatorria daukaten 
hondakinak sar daitezke, 
freskoak naiz kozinatuak: 
frutak, barazkiak, lekak, 
ortuariak, ogia eta opilak, 
paperezko aho~zapiak, 
lorategiko hondarrak 
(kantitate txikietan), 
fruitu lehorrak eta abar. 




Bzin da bota, ordea: 
haragia, arraina eta 
itsaskiak, olioak, arrautza- 
oskolak, esnekiak pixoihalak, 
erabilitako paperezko 
mukizapiak, gorotzak, 
objektu gogorrak, harriak, 
kristala, metal edo 
plastiko-puskak, lorategiko 
edo etxeko bestelako 
produktu kimikoak eta 
berariazko bilketako 
edukiontzietako hondakinak. 


Ondoren, taldearen tanto 
guztiak gehitzen dira eta urte 
osoan tanto gehien sartzen 
duen herriak irabaziko ditu 
olinpiadak. 

Olinpiada hauek sariei 
dagokionez oso bereziak dira: 
Alde batetik, olinpiada 
hauetako urrezko domina ez 
dago agerian, ez da ukitzeko 
modukoa; aurreztutako 
dirutan nabaritzen da. 
Hondakin organiko tona 
bakoitzeko 40 euro inguru 
aurrezten du Udalak 
hondakinak kudeatzeko 
kostuetan. Orduan 
aurreztutako dirua herriak 
duen beste beharretara 
bidera daiteke. Hori dela eta, 
zenbat eta hondakin organiko 
tona gehiagojaso, orduan 


eta hobe etxebarritarron 
poltsikoetarako. 

Beste alde batetik harro 
egongo ginateke inguruko 
herritik konposta gehien 
lortzen duen herria izateaz. 
Gure herria eredutzat hartuko 
lukete, eta hori pozik egoteko 
moduko saria da. 

Baina saririk handiena Na- 
turak jasotzen du. Konposta 
egitean guretzat hondakina 
dena baliabide bihurtzen 
dugu eta materia orga- 
nikoaren zikloa ixten da. Kon- 
posta ongarri paregabea da 
landareentzat. Azken finean, 
Naturak irabazten badu guk 
geuk ere irabazten dugu, 
guztiok garelako NATURA 
taldearen jokalari. 


Arestian aipatu dugun bezala, 
azken bi urteotako emaitzak 
ez dira oso onak izan baina 
gero eta gol gehiago sartzen 
ari gara. 

Momentuz Etxebarriko 
taldeak 640 jokalari ditu eta 
haien esku dagoen guztia 
ematen ari dira ahalik eta 
goren sailkatzeko. Baina ez 
dira nahikoak eta horregatik, 
fitxaketak egin behar ditu 
herriak, eta zugan fijatu da. 

Ez galdu denbora gehiago eta 
eutsi 5. edukiontziari. 

ANIMA ZAITEZ tantoak 
egiteko Etxebarri taldearekin 
eta agian hain emaitza onak 
lortuko ditugu, non "bir- 
ziklatze ORGANIKOko Europa 
Txanpiñoi Leagerako" txartela 
eskuratuko dugun. 



Zer egiten da hondakin horiekin? 



01 


W GSb 


Eman ezazu 
izena 

eta eskura 
ezazu 

birziklatze-kita 

Edukiontzi 

marroira! 


03 

Bilketa eta 
garraioa 




04 

Konpostatze- 

Planta 

Mendiak, 
parkeak eta 
bestelako 
berdeguneak 
ongarritzeko 
erabiliko da 
konposta 

GURE KALEEN 


JATORRIA 



Egunero zapaltzen ditugu Etxebarriko kaleak, baina askotan 
ez gara konturatzen kaleotako plaketan agertzen diren 
izen propio horien atzen nortzuk zeuden. Ale honetan, 6 
kaleren jatorria aztertuko dugu. 



Etxebarrin Patxi Bengoa Plaza aurkitu de- 
zakegu gure herrian jaiotako margolari 
ospetsuena gogoratzeko. 

Bizkaitar hau 1907ko maiatzaren 12anjaio 
zen. 

Hamalau urterekin margotzen hasi zen eta 
bere ikasketak Bilboko "Artes y Oficios" esko- 
lan burutu zituen. 

Beste artistekin batera Union-Arte taldea sor- 
tu zuen eta esposizioak antolatzen zituzten. 

Hainbat esposiziotan parte hartu du; Espainian, Frantzian, eta Checoslovaquian. 
1987ko abuztuaren 5ean hil zen. 


PATXI BENGOA PLAZA 



BERNAR ETXEPARE KALEA 


Kale hau trenaren paraleloan dago Bekosolo 
parkearen ondoan. Bere izena Nafarroako apai- 
za eta idazle batetik dator. Badirudi 1480an 
jaio zela Frantzian, baina ez da ziur. 

Bernar Etxeparek literaturako lehen liburu 
ezaguna euzkaraz idatzi zuen. 1545ean Bur- 
deosen inprimatu zen. 

Liburuak 15 konposizio dauka eta hitzaurrea 
prosaz idatzita dauka. Bi konposizio erlijiosoak 
dira, beste hamar maitasunari buruzkoak, beste 
bat autobiografikoa eta azken bi konposizioek euskara lantzen dute. 

Bere lanean bertsolaritzaren teknika erabili zuen ez zekielako poesia kultuan erabilt- 
zen zen metrika. 

MARIVI ITURBE KALEA 


Marivi Iturbek Bizkaiko Aurrezki Kutxan 
(gero BBK, orain Kutxabank) lan egiten 
zuen goizez eta arratsaldez San Antonio 
auzora igotzen zen laguntzera.60 eta 70 
urteakziren, garai horretan, auzoa erai- 
kitzen ari zen, auzo apala, gabezi handia 
zeukan. 

Kristau emakumeen elkarte batekoa zen, 
eta talde hau auzoan hasi zen laguntzen. 

Hasieran katekesia ematen zuen, gero, pa- 
rrokiaren barruan Caritas taldea eratu zuen 
familia behartsuenei laguntzeko. 

Ez zuen seme-alabarik eta ez zegoen ezkonduta. Auzoan bizi ziren familiei laguntze- 
ko bere bizitza osoa eskeini zion. 

Omenaldia egin zenean San Antonio parrokiaren ondoan plaka bat jarri zen; gero 
desagertu egin zen. Plakan jartzen zuen: "Quien todo lo dio sin pedir nada a cambio. 
Musutrukdena eman zuena" 

Arrazoi hauengatik eman zitzaion bere izena kaleari. 


TXIKI ETA OTAEGI 
KALEA 


Kale hau herriaren erdian 
aurkitu ahal dugu. 

Udaletxearen ondoan 
dagoen enparantza 
horrela deitzen da. Txiki 
eta Otaegi bi gudari 
izan ziren, Bartzelonan 
1975ean hil zituztenak. 

Hauek frankismoaren 
azken hilketak izan ziren, 
diktadorearen heriotza 
baino lehen. Hilketa 
hauengandik iskanbila 
batzuk gertatu ziren Estatu barruan eta kampoan ere bai. 

Angel Otaegi 1942an Azpeitian jaio zen eta Juan Paredes "Txiki" 1954an Badajozeko 
herri batean jaio zen. 


B 






ISABEL LARRAKOETXEA 
KALEA 


Isabel Larrakoetxea kalea San 
Antonio auzoan aurkitu dezakegu, 
ia-ia ezkututa Etxebarriko BHI -ren 
atzean. 201 1 urtetik eraikin osoan 
bakarrik Derrigorrezko Bigarren 
Hezkuntzako 4 ikaskurteak ematen 
dira, baina lehen San Antonio LHI 
ere han zegoen. Isabel Larrakoetxea 
San Antonio Lehen Hezkuntzako 
Ikastxearen zuzendaria eta euskarazko bultzatzaile handia izan zen. 



Jose Maria Asensio 
Sevillan jaio zen orain 
de la bi mende.Kaze- 
tari bezala lan egin 
zuen esta egunkari bat 
zuzendu zuen.Madrilen 
hizkuntza esta histo- 
riaren real akademiako 
lehendakaria izendatu 
zuten.Gainera, idazle 
moduan literaturako lan 
ugari eta garrantsitzuak utzi zituen. 


JOSE MARIA 
ASENSIO KALEA 


Lorenak, Chichok, Igorrek, Gemak, 
Josek eta Beak egindako lana. 

ETXEBARRITIK SANTIAGORA 


Gure bidea 


V»'' 




Antzineko bidea: 
deskripzioa eta historia 

Betidanik San- 
tiagora joateko 
bide asko erabili 
izan dira, bai 
kostaldetik bai 
barnealdetik, baina 
badakizue horien 
artean bazegoela bat 
Etxebarritik pasatzen 
zena? Bai, lagunok, 

Mesetako bidea hain 
zuzen ere. 

Bide horretatik Burgosko 
erromesak Bilbora joaten 
ziren Urduñatik. 43 kilometro 
zituen eta Urduña, Saratxo, 
Amurrio, Lujano, Laudio 
Areta, Arakaldo, Arrankudia- 
ga, Ugao-Miraballes, Arrigo- 



& 

rriaga, Basauri eta Etxebarri 
zeharkatzen zituen. Badirudi 
ibilbide honetan Etxebarri 

ne garrantzitsua zela 
San Antonio aldean 
erromesentzako ospi- 
talea eta eliza omen 
zeudelako. 


Berreskuratzeko 
lanean 

Duela urte batzuk, 
Etxebarriko udala 
konturatu zen bide 
hau berreskuratzeak 
aukera turistiko eta eko- 
nomiko inportanteak ekarri 
ahal zizkiola herriari. Horre- 
gatik bide honetan zehar 
kokatzen diren beste udalekin 
harremanetan jarri ondoren, 
lanean hasi ziren antzinako 


* 






ibilbide honen berreskuratzea 
martxan ipintzeko. 



Egia da ez dela lan erraza, 
arazo batzuk daudela. Alde 
batetik, Urduñatik aurrera 
errepide bat pasatzen 
da gaur egun bidearen 
ibilbidean. Bestetik, udalerri 
batzukdaude inplikatuta eta 
adosjartzea zailagoa izan 
daiteke instituzio batzuek 
hartu behar dutelako parte 
erabakietan. 


!□ 




Gu Bizkaiko DoneJakue 
bidearen lagunen elkarteare- 
kin harremanetan jarri gara, 
proiektuari buruz zer iritzi 
duten jakiteko asmoz. Haien 
ordezkaria den Alberto Can- 
terak adierazi digu oso ideia 
ona iruditzen zaiela eta prest 
daudela bidearen berresku- 
ratzean laguntzeko, baita 
seinaleak margotzeko ere. 



Baina lehenengo udalek bide 
seguruak eta jarraiak eskaini 
behar dizkiete erromesei. 


Bidearen eragina 
Etxebarriko ekonomian 

Beste hiri eta herri askotan 
gertatzen den bezala, errome- 
sak pasatzeak abantaila asko 
ekartzen ditu horien ekono- 
mian, batez ere zerbitzuetan. 



Erromesak erakartzeko gu- 
txieneko azpiegiturak beha- 
rrezkoak izaten dira. Adibidez, 
ostatu bat erromesek atsede- 
na hartzeko; jatetxeak menu 


gozo eta merkeekin; mendiko 
arropa, zapataketa Euskal 
Herriko produktuak saltzen 
dituzten dendak; supermerka- 
tuak... Dudarikgabe, honek 
guztiak lanpostuak sortuko 
lituzke. 

Horrez gain, ezin dugu 
ahaztu bideak eragiten duen 
inpaktu kulturala. Atzerriko 
erromesak Etxebarrira eto- 
rriko dira eta hau oso aukera 
ona izan daiteke gure herria 
ezagutzera emateko. 
Esaterako, San Es- 
teban eliza ikuste- 
ko bisita gidatuak 
antolatu, gure 
herri ohiturak 
erakutsi, euskal 
kirolak, gastrono- 
mia... Ahaztu gabe 
erromesek ere haien kul- 
tura ekarriko dutela, eta hau 
guretzat beste herri askoren 
ohiturak ezagutzeko aukera 
paregabea izango litzateke. 

Etxebarrik duen xarma 

Gure herria oso erakargarria 
izan daiteke erromesentzat, 
herri txikia den arren zerbitzu 
guztiak eskaintzen ditu eta. 
Gainera, zerbait gehiago 
behar izanez gero, Bilbo, hau 
da probintziako hiriburua, 
oso hurbil dago. Hara iristeko 
garraiobide asko eta onak 
daude: metroa, autobusak, 
trena eta taxiak. Beraz, oso 
erraza da kanpotar batentzat 
Bilbora heltzea. 





Bestalde, orain dela urte 
batzuk pisu asko eta, in- 
gurukoekin konparatuta, 
merkeagoak eraiki zituzten. 


dea ohituta dagoela kanpota- 
rrekin bizitzera, kanpotarrak 
ondo hartzen dakien jendea 
dela. 


oso onuragarria izango 
litzatekeela guztiontzat. 
Horregatik, animatu nahi 
ditugu instituzio guztiak 



Horrekjende gaztea erakarri 
zuen, eta gaur egun Etxebarri 
herri gaztea eta alaia da, ume 
askorekin eta oso giro ona 
duena kaleetan. Etxebarriko 
biztanle asko Bizkaiko beste 
herri batzuetatik etorri dira 
eta hortaz, esan dezakegu 
herri kosmopolita dela, jen- 


Gure ingurua ere aipatze- 
koa da. Mendiz inguratuta 
gaude, herrian bertan gune 
berde asko daude. Herri gar- 
bia eta erlaxatzeko lasaia da. 

Ezin da ukatu, 

Mesetako antzineko 
bide hau berreskuratzea 


proiektu honetan lanean 
jarraitzera eta, oztopo 
guztien aurrean, horiek 
konpontzeko indarra eta 
kemena izatera. 




Nolako ezpala, 
halako zura 


Sara, Nahia eta Nagore gazteak 
Ku kullagan ematen dituzte orduak 
liburuen artean buru-belarri eta euskaraz; 
amatxu maiteak, bitartean, euskaltegian 
ibiltzen dira... euskara ikasten edo. 

Txikiak zein nagusiak euskararekin bat; 
txikiek matematika eta dituzte erronka 
euskaraz; nagusiek euskara dute borroka 
euskaltegian; ama-alabak, euskara eta 
euskaraz, alegia. 

Zintzoak izango al dira amak 
euskaltegian? Horixe jakin nahi dute 
gazteek: ezpal oneko zura diren. 

Hementxe, bada, galdetegia: 



I . Zure ustez, amatxuk 

euskaltegian asko ikasten du? 


2. Amarekin etxean euskaraz 
hitz egiten duzu? 


3. Zer egiten dute gurasoek 
euskaltegian? 


4. Gustatuko litzaizuke 

euskaltegira amarekin joatea? 


5. Amatxuk etxerako lanak egin 
eta etxean ikasten du? 


6. Zure ustez, zure amatxo 
euskaltegian zintzo ibiltzen 
da? 


7. Uste duzu irakasleak inoiz 
errieta egin behar izan diola? 


8. Zer aholku ematen diozu 
irakasleari klasean gurasoekin 
egiteko? 


cTafia 

1 . Bai, nire amak asko ikasten du, seguru. 

2. Ez, etxean ez dut hitz egiten euskaraz 
nire amarekin, nire amak ez dakielako 
hitz egiten nire euskaraz. 

3. Ez dakit. Nik uste dut gurasoek zeozer 
ikasiko dutela euskaltegian. 

4. Baaaiiii! Izugarri gustatuko litzaidake 
nire amarekin euskaltegira joatea, eus- 
kaltegian oso ondo pasatzen dute eta. 

5. Bai. Nire amak etxerako lanak egiten 
ditu eta asko ikasten du. Askotan neuk 
lagundu behar diot. 

6. Nire ustez nire ama oso ondo portatzen 
da, bestela... 

7. Eeeeeezl! Nire amaren irakasleak inoiz 
ez dio errieta egin. Jai dauka nire ama- 
rekin! ! 

8. Ariketa gehiago egin behar, eta etxerako 
lan gehiago ere bai. Jolasak euskaraz 
eta hitz egin. 

I . Zure ustez, amatxuk 

euskaltegian asko ikasten du? 


2. Amarekin etxean euskaraz 
hitz egiten duzu? 


3. Zer egiten dute gurasoek 
euskaltegian? 


4. Gustatuko litzaizuke 

euskaltegira amarekin joatea? 


5. Amatxuk etxerako lanak egin 
eta etxean ikasten du? 


6 . 


Zure ustez, zure amatxo 
euskaltegian zintzo ibiltzen 
da? 


7. Uste duzu irakasleak inoiz 
errieta egin behar izan diola? 


8. Zer aholku ematen diozu 
irakasleari klasean gurasoekin 
egiteko? 


JVa/t-LCL 

1 . Berak esaten du asko ikasten duela. 

2. Batzuetan, nire amak ez dakielako ondo 
euskaraz. 

3. Gurasoek euskaltegian batez ere ondo 
pasatzen dute. 

4. Bai. Niri gustatuko litzaidake nire ama- 
rekin joatea, eta berari laguntzen arik- 
etak egiten. 

5. Bai eta bai. Nire amak etxerako lanak 
egiten ditu eta etxean asko ikasten du 
nirekin, eta nik berarekin. 

6. Bai, nik uste nire amak oso ondo 
portatzen dela, baina hitz egitea asko 
gustatzen zaio. 

7. Oso berbatia da nire ama eta... 

8. Fitxa asko egin behar dituzte eta 
erderaz hitz egiten badute, semaforo 
gorria. 

JVafyt T+IXL. 

1 . Ez dakit nik, berak baietz esaten du. 

2. Euskaraz hitz egiten duenean, amari ez 
diot ezer ulertzen. 

3. Batez ere, kafea hartu tabernan. 


4. Ez, nahiago dut amarekin zinemara 
joan, eta elkarrekin palomitak jan. 

5. Gutxitan ditu etxerako lanak. Nik uste 
amatxuren irakaslea pixka bat alferra 
dela. 


6. Inoiz piper egiten du, baina euskaltegira 
joaten denean bai. 

7. (barre egiten du, baina ez du erantzunik 
ematen) 


8. Antzerkia egiteko euskaraz. 



Ume etorkinentzako 
euskaltegia 



Badira 

jada zazpi ikasturte, Ume 
Etorkinentzako euskara talde 
bereziak sortu genituela. 
Kanpotik Etxebarrira 
etorritako ume askok laguntza 
berezia behar zuela detektatu 
zen eskoletan. Horretarako 
bi talde sortu izan ditugu 
urte hauetan guztietan, adin 
ezberdinetan banatuta. 

Ederra da umeek urte osoan 
izan duten aurrerapena 
ikustea. 14 ikasle izan dira, 


leku askotatik Etxebarrira 
etorriak: Argentina, Paraguai, 
Kolonbia, Txina, Sevilla, Kanta- 
bria, Errumania, Maroko, 
Alacant... 



Eskoletako helburu nagusiena 
da euskararekiko duten 
harremana sortzea (euskararik 
ez dakiten ikasleengan edota 
indartzea (jadanik zerbait da- 
kitenengan), modu ludikoan. 

Ez dira eskola arruntak izaten, 
eta hizkuntzara gerturatzeko 
modu erakargarriak 
eskaintzen saiatzen gara, ez 
dira, beraz, gramatika eskolak. 
Zebarri honetan, aurten egin 
duten eskulanen emaitza 
ekarri nahi izan dizuegu: 






ggss?, 

Apirilean Etxebarriko Eus- 
kaltegiaren proposamen bati 
esker, aukera izan genuen 
Arantzazura joateko asteburu 
oso batean euskaraz bizi ahal 
izateko. Bertan, ekintza ez- 
berdinakegin genituen, hala 
nola, Oñati bisitatu, Arantza- 
zuko Santutegia ezagutu.... 

Hasteko, kontatuko dizuegu 
gertatutakoa pausuz pausu. 
Larunbat arratsaldean, eskola 
batzukjaso ondoren, turismo 
bulegora abiatu ginen eta 
hantxe topatu genuen gure 
gidaria izango zen Edurne. 


OÑATIKO TURISMO 
BULEGOA 

San Juan, 14 
OÑATI (Gipuzkoa) 

Tel. 943 78 34 53 
turismo@oinati.org 

www.oinati.org 


Berari ezker, antolatutako 
bisita gidatuaren bidez, Oña- 
tiko lekurik interesgarrienak 
ezagutu genituen eta 
herriaren historian murgildu 
ahal izan ginen. 



PAROUE NATURAL 
DE AIZKORRI-ARATZ 

Erakutsi zigun lehenengo 
gauza bulegoan bertan da- 
goen aintzinako errota izan 
zen. 

Garai hartan Oñatiko kon- 
deentzat aberastasunaren 
iturria izan zen. Gero, Mikel 
Deunaren eliza gotikoa 
ikusi genuen. Eta amaitzeko, 
Sancti Spiritus Unibertsitatea 
(XVI mendekoa), Euskal Herri 
mailan lehenengo unibertsi- 
tatea, hain zuzuen ere. 

Bestalde, ezin dugu aipatu 
barik utzi, Oñatiko pertso- 
narik garrantzitsuena izan 
zena: Rodrigo Mercado de 
Zuazola. Apezpiku honek 
Oñatiko eraikuntza gehienak 
ordaindu zituen (Unibertsi- 
tatea, Elizaren klaustroa..). 
Ordaintzen zuen eraikuntza 
guztien fatxadan bere armar- 
ria agertzen da ortasun-zigilu 
bezala. Horrexegatik, Oñatiko 
leku askotan bere armarria 
ikus daiteke. 

Esan beharrik ez dago, 
bisitatutako guztia zoragar- 
ria izan zela, eta bitxi hauek 
guztiak ikusteko irrikan ba- 
zaudete, jakin ezazue Edurne 
han izango duzuela zuei 
azaltzeko prest. 


1 w Eskerrik asko, 
Edurne hain atse- 
gina izateagatik eta 
guk dena ulertzeko 
egin zenuen ahalegi- 
nagatik. 









Igande goizean gosaldu 
eta gero ibilaldi bat egin 
genuen, Urbiako landetara, 
hain zuzen ere. Guk Sindika 
hotelean lo egin genuen, 
hori dela eta, bertatik hasi 
genuen ibilbidea. Lehenengo 
partea, mendiko ibilbidea da # 
baina pixka bat aurrerago, 
pista bihurtzen da eta 
Aizkorri magaletik joaten 
da. Goian fonda bat dago 
eta han bokata batzuk hartu 
ahal izan genituen indarra 
hartzeko. Urbia zelaitik 
ikusten dena itzela da: 
Aizkorri mendia, esate 
baterako. Horretxegatik, 
aholkatzen diogu 
jende guztiari joateko 
ikustera. Buelta, bide 
berberetik egin genuen, 
eta euria egin zuenez 
blai heldu ginen hotelera 
bazkaltzera. 

Beharrezkoa zen kalea 
hartu ondoren Arant- 
zazuko Santutegia ikusi 
genuen. Ikusi genuene- 
an, a zer-nolako inpresio 
ederra ! ! Polit-polita zen. 
Zalantzarik gabe ikusteko 
modukoa! ! Oñatira 
joanez gero Arantzazuko 
Santutegitik pasatu be- 
har duzue! ! 


Bukatzeko, gure bidaia 
ikaragarria izan zen, bi 
gauza egin ahal izan ge- 
nuen: Euskaraz saiatu eta 
gure ikur onenetako bat 
ezagutu. Hori dela eta, 
guk jende guztiari 
aholkatzen diogu San- 
tutegira ikustera joatea. 


NOIMJAN 

JATETXEAK 

BikoitzES: Garibai auzoa, 17. 

Tel. 943 782483. 

H*Etxe Aundi E3: Torreauzo auzoa, 9. 
Tel. 943 781956. 
www.etxeaundi.com. 

Etxeberria E9: Kale Barria, 15. 

Tel. 943 780460. 

Garoa: San Lorenzo, 29. 

Tel. 943 781355. 

Goiena Txinatar jatetxea: 

Kale Barria, 46. Tel. 943 081411. 

Goiko- Benta ES: Arantzazu auzoa, 12. 
Tel. 943 781305. www.goikobenta.com. 

H***Santuario de Arantzazu E9: 

Arantzazu auzoa. Tel. 943 781313. 
www.hotelsantuariodearantzazu.com. 

H*Sindika E9: Arantzazu auzoa. 

Tet. 943 781303. 

H**Soraluze: Uribarri auzoa. 

Tel. 943 716179. 

Txopekua: Uribarri auzoa, 5. 

Tel. 943 782698/943780571. 

Urrintxo: Lezesarri auzoa, 32. 

Tel. 943 783479. 

Urtiagain: Uribarri auzoa, 33. 

Tet. 943 780814. 

Zelai-Zabal: Arantzazu auzoa, 38. 
Tet. 943 781306. www.zetaizabat.com. 

Zotz: Zubittaga auzoa, 1. 

Tet. 943 783545. 

Zurrust: Bidebarrieta katea, 6. 

Tet. 943 716296. 


TABERNAK 

Arkupe: Foruen Enparantza, 9. 

Tet. 943 781699. 

Antton: Euskadi etorbidea, 1. 

Tet. 943 782161. 

Debatarra: Otadui zuhaiztia, 54. 
Tet. 943 780410. 

Urbiako Fonda: Urbia, Aizkorriko 
Parque Naturata. Tet. 943 781316 / 
943 585030. Aste barruan itxita, 
azaro eta maiatza bitartean. 

MERENDEROAK 

Lizar-Etxe: Otabarrieta auzoa, 83. 
Tet. 943 781896. 


Kate zaharra, 19. 


NON LO EGIN 
H*Ongi Etorri E9 

Tet. 943 718285. 


H**Soraluze: Uribarri auzoa. 

Tet. 943 716179. 

H***Santuario de Arantzazu E9: 

Arantzazu auzoa. Tet. 943 781313. 
www.hotetsantuariodearantzazu.com. 

H*Sindika 19: Arantzazu auzoa. 

Tet. 943 781303. 

P*Goiko Benta: Arantzazu auzoa, 12. 
Tet. 943 781305. www.goikobenta.com. 

H*Etxe Aundi: Torreauzo auzoa, 9. 
Tet. 943 781956. www.etxeaundi.com. 

Arregi nekazalturismoa: Garagattza 
auzoa, 21 . Tet. 943 780824/ 

943 783657. www.nekatur.net/arregi. 

Urbiako Fonda: Urbia, Aizkorriko 
Parque Naturata. Tet. 943 781316 / 
943 585030. Aste barruan itxita, 
azaro eta maiatza bitartean. 







Gorka Elexpe Amuriza, 
etxebarritar bat munduan zehar 


Urtearen hasieran, Gorka 
Elexpek bisitatu gintuen, 
euskaltegian. Euskal Herriko 
pilotari ona eta oso ezaguna 
Etxebarrin. Medikuntza ikasi 
zuen urte batean, baina utzi 
zuen seminariora joateko 
bokazioaren bila. Apaiza egin 
zen eta denboraldi laburra 
Bizkaian eman ondoren, 
Brasilera bidali zuten. 

Hasieran zaila egin zitzaion 
hizkuntza ezagutzen ez 
zuelako, baina ikasi eta gero 
ondo pasa zuen emandako 
urteetan. Gorkak beti esaten 
du leku guztietan zoriontsua 
dela, nahi duena egiten ari 
delako, beraz, bere ustez 
lekua ez da inportanteena , 
zu zelan zauden baizik. 

Gero Chilera joateko aukera 
eman zioten, San Martin haur 
etxea egitasmoa burutzeko 
Currarechue herrian, hain 
zuzen ere. Proiektu honen 
bidez, herrixka hobetu nahi 
zuten kooperatiba bat sortuz. 


Kooperatibaren helburua San 
Martineko biztanleentzako la- 
na sortzea zen herriak etorki- 
zun duina izateko, gazteek 
lanaren bila hirira alde egiten 
zutelako, haien herrixkan lana 
ez baitzegoen. 

Proiektuak hainbat eraikin 
zeukan, haur etxea, institutua 
eta hotela edo aterpetxea, 
alegia. San Martin landaz eta 
basoaz inguratuta dago eta 
proiektuaren bidez bertako 
baliabideak aprobetxatu ez 
ezik, herritarren beharrak 
ere aseko lirateke. Esaterako, 
langabezia altua denez, 
pentsatu zuten Lanbide 
heziketako ikastetxea 
bat eraikitzea, bertakoek 
lanbideak ikasteko. Egur asko 
izanda, aroztegi bat ere abian 
jartzea bururatu zitzaien. 


Araztegian 
landutako 
egurra- 
rekin ater- 
petxe bat 
eraiki zuten, herritik urrun bi- 
zi zen jendeak ostatu izateko 
herrira joaten zen bakoitzean. 
Kontuan hartu behardugu 
hango lurraldeak oso zabalak 
direla eta jende asko guztiz 
sakabanatuta bizi dela. 


Pozik dago gure 
etxebarritarra jendeari 
laguntzen, egitasmo berriak 
aurrera eramaten....Orain, 
Chileko kostaldean dago 
zoriontsu. Berakesaten 
duen moduan, zoriontasuna 
aldean daramazun zerbait 
da eta. Eskerrik asko, zure 
eskarmentua gurekin 
partekatzeagatik, Gorka! 

10 ikasturte igaro dira 2005eko urrian 
Etxebarriko Euskaltegiak ibilbide berriari ekin 
zionetik, Ulibarri Euskaltegiaren kudeaketaren 
bidez. 


Bada, pixkanaka guretik igaro diren ikasleen kopuruak 
goraka egin du urtez urte. Eta aurtengo martxoan 
kopuru hori lOOOren langara iritsi zen, hamarkada 
honetako uneren batean 1000 pertsona matrikulatu 
izan zaretelako. 


Iker Bustinza izan zen 1000. matrikula hori gauzatu 
zuena. Horregatik BOGA Autoikaskuntzakoa den 
ikasleari oparia egin zion Ulibarrik. Egun bateko 
egonaldia, bi pertsonarentzat, Mundaka Eko hotelean. 

Ikasle bakarra den arren lOOO.a, doakiola gure esker 
ona zuetako bakoitzari Zebarri honetatik ere. 


Gurea bezalako herri txiki batean modu batera edo 
bestera euskara ikasteari noizbait horrenbeste jende 
ekin izana harrotzeko modukoa da. 


Langa gehiago ditugu gainditzeko, eta honek indar 
handia ematen digu. 


Eskerrik asko zuri ere, irakurlea. 


ulibarri i 

euskaltegia ^ 


txebarriko 

USKAITEGIA 



Etxebarriko Euskaltegia 

SEVILLAKO 

BIZARGINA 

Maiatzaren 23a, astelehena, 
oso berezia izan zen aukera 
izan genuelako Euskaldunara 
"Sevillako bizargina" opera 
ikustera joateko. Euskara ikas- 
ten ari garenez, euskaltegiari 
esker sarrerak merkeagoak 
izan ziren. 





Gu eta gure bikoteak, oso 
dotore, Euskalduna Jaure- 
giraino abiatu ginen. Sartu 
baino lehen pintxo bat hartu 
genuen, operak hiru ordu 
iraungo zuelako. Horregatik, 
nahiko berandu heldu ginen 


Opera bufa zenez, musika 
eta abestiak oso alaiak ziren. 
Oso bitxia izan zen musika 
tresnak jotzen ez zituztenean, 
klabikordioa abeslarien ahot- 
sarekin nahasten zutelako. 

Nahiz eta hiru ordu iraun, 
guri izugarri gustatu zitzai- 
gun, baina, aitortu behar 
dugu baten bat lo geratu 
zela. Ez dugu bere izena 
esango, ordea. 


eta aretoaren barruan zeuden 
irakasleak oso kezkatuta egon 
ziren. Baina, azkenean justu- 
justu heldu ginen. 


Nahiz eta azken-azkenean eta 
goi-goian egon, oso ondo 
ikusi genuen irakasle baten 
senarrak ekarri zituen katalejo 
batzuei esker. 


Ekitaldia hasi zenean, nabar- 
mendu zen lehenengoa argia 
izan zen eta eszeno- 
grafiak ere harritu 
gintuen. Eszenatokia, 
bat-batean, Sevillako 
kale bihurtu zelako, 
kolorez eta jendez 
beteta. 

Aurtengo oporretan berorik ez !! ! 

Ez dakizu oraindik nora joan oporretan? Etxebarrin gelditzea 
aukera ona da, baina beste leku batzuk deskubritu nahi badituzu, 
irakurri gure gomendioak: 





RENIDORM 




E3 


BADAJOZ 


Hondartzan bakarrikegon 
nahi baduzu, joan Beni- 
dormera. Janari goxoa eta 
osasuntsua aurkituko duzu. 
Abuztuan ez dago arazorik 
jende gutxi dagoelako. Gai- 
nera, zaratarik gabeko kaleak 
ikusiko dituzu eta lasaitasuna 
ezaugarririk nagusia izango 
da zure oporretan. Gauean 
parranda egin nahi baduzu, 
ez duzu herri honetan aurki- 
tuko, tabernak beti itxita dau- 
delako. Ez duzu goizean goiz 
hondartzara joan behar lekua 
hartzera, bertan osojende 
gutxi egoten delako. 


Zaragozan munduko hon- 
dartzarik politena ikusiko 
duzu. Hondartza luzea eta 
zabala da. Ura gardena da 
eta bertan hamaka asko edu- 
kiko dituzu. Normalean hon- 
dartza horretan jende asko 
egoten da eta oso goiz altxa- 
tu behar duzu ohetik llekua 
hartzeko. Babarrunak jateko 
leku asko aurkituko duzu. 
Babarrunak afaldu eta gero 
parranda egin nahi baduzu, 
ez duzu Ibizara joan behar. 
Zaragozan D.J-rik onenak 
topatuko dituzulako. 


Badajoz beganoen pasadizua 
da. Beraz, turismo beganoa 
egin nahi baduzu, hiri horre- 
tara joan. Udan ez du bero 
handirik egiten eta ia egu- 
nero euria egiten du. Beraz, 
euritakoa eta jaka lodi bat 
eraman. Hotel asko daude- 
nez, ez duzu arazorik izango 
"dena barne" aurkitzeko. 


ZARAGOZA 





MINDFULNESS 



Askorentzat ezezaguna 
den teknika honek on- 
dorio ikaragarri onakditu 
osasunean, eta pixkanaka 
ospitaleetan ere erabiltzen 
hasi dira; izan ere, ikusi dute 
pazienteek hobera egiten 
dutela ikastaro hau eginda- 
koan. Etxebarriko Euskalte- 
giko ikasle den Vanessak 
teknika horrekin egiten du 
lan, eta elkarrizketa egin 
diogu mindfulness hobeto 
uler eta ezagutu dezagun. 

ZER DA 

MINDFULNESS ? 

Itzulpen zientifikoa, 

'arreta kontzientea' 
litzateke, baina hori 
baino gehiago da; 
hau da, momentuan bertan 
arreta jartzea, betiere jakitun 
izanda, nahita eginda eta 
ezer epaitu gabe. 

Itzulpen informala, berriz, 
teknika bat litzateke, arna- 
saren bidez burua orainal- 
dian mantentzen laguntzen 
duena. 

NONDIK DATOR 
FILOSOFIA HORI? 

Tibeten hasi zen, 
budismoaren filosofiatik 
dator. Txinak Tibet inbaditu 
zuenean, Tibetekoek ihes egin 


EH 



behar izan zuten, eta, on- 
dorioz, haien filosofia eta be- 
raien praktikak mundu guz- 
titik zabaldu ziren. Teknika 
hauekduela asko erabiltzen 
dituzte gure kulturan, baina 
orain oso garrantzitsuak dira 
gero eta gehiago erabiltzen 
baitira osasunarekin lotutako 
arazoekin. 


NON PRAKTIKATU AHAL 
DATEKNIKA HAU? 

Gauregun mindfulness 
ikastaroak daude, baina oso 
garestiak dira. Normalean 
ikastaroak 8 aste irauten du. 
Hala ere, mindfunless etxean 
ere egin ahal da, teknika 
hauek oso errazak baitira 
etxean egiteko. Interneten 
zenbait bideo daude, eta 
horiek ikusita egin daiteke. 


NORI ZUZENDUTA 
DAGO? ||| 

Edozein pertsonari «A* 
dago zuzenduta, mundu 
guztiak praktikatu ahal du, 
eta, gainera, bere onurak na- 
baritu egiten dira. Hala ere, 
ikastaro hau pazienteengana 
dago bideratuta oraingoz. 
Drogak utzi dituzten pazi- 
enteek ikastaroa egin behar 
dute, izan ere, berriro droge- 
tan jaustea ekiditen du. 



EDONORK EGIN 
DEZAKE? 

Edozein pertsonak egin 
dezake, umeek ere bai. Adi- 
bidez, estresa edo antsietatea 
kendu nahi badituzu, hobeto 
lo egin nahi baduzu, zure 
osasuna zaindu nahi ba- 
duzu.... 






ZER DA BEHARREZKOA 
MINDFULNESS EGI- 
TEKO? 

Ez duzu ezer berezirik 
behar, bakarrik leku lasaia 
eta jarrera egokia. Nire 
ustez beharrezkoak dira 
pentsamendu irekia, 
epaitzeko asmorik gabeko 


jarrera, errukiorra izatea, 
gogoa izatea eta osasuna 
gogotsu zaintzea. 

ZENBAT DENBORA DA 
BEHARREZKOA ON- 
URAK NABARITZEKO? 

Bakoitzak bere denbora be- 
har du. Batzuek lehenengo 


astetik nabaritzen dute, baina 
ikastaroa zortzi astekoa da. 
Garrantzitsua da egunero 
praktikatzea,eta, ahal izanez 
gero, onena egunero 30 
minutu egitea da. 







Horoskopoa 


KAPRIKORNIO (Abenduaren 21etik urtarrilaren 20ra) 

MAITASUNA: Oso berritsua zara, zure hitzekin nahi duzun pertsona lortuko duzu. 
OSASUNA: Aspaldian oso larri zaude, baina hemendik aurrera, udarekin batera, 
energiaz beteko zara. 

LANA: Zure lana beti ondo egiten duzu eta sari bat jasoko duzu zure nagusiarengandik. 

HILABETEKO EGUNA: 30 

AKUARIO (Urtarrilaren 21etik otsailaren 20ra) 

MAITASUNA: Zeure buruarengan inberti ezazu, eta maitasuna bakarrik helduko da. 
OSASUNA: Haginlariarenera joan zaitez, ez duzu ezer izango baina haginlariek ere bizi behar 
dutel. 

LANA: Lan egiteaz kokoteraino zaude, hartu oporrak, bestela, zoratuta bukatuko duzu. 

HILABETEKO EGUNA: 15 

PISZIS (Otsailaren 21etik martxoaren 20ra) 

MAITASUNA: Bilatu zure inguruan, amodio hori hurbil dago. 

OSASUNA: Ez ahaztu mukizapiak, bestela, mauka erabiliko duzu. 

LANA: Zure azken egunak gogorrak izango dira, baina gero, oso lasai egongo zara. 

HILABETEKO EGUNA: 28. 

ARIES (Martxoaren 21etik apirilaren 20ra) 

MAITASUNA: Lorez lore ibiliko zara, zentzatu zaitez!. 

OSASUNA: Zaindu zaitez, bestela gaixotuko zara hainbeste ordu hondartzan biluzik egonda. 
LANA: Zorte ona izango duzu eta lanpostu hobea lortuko duzu. 

HILABETEKO EGUNA: 20 


TAURO (Apirilaren 21etik maiatzaren 20ra) 

MAITASUNA: Azken aldian oso erakargarri zaude, udarako primeranl. 
OSASUNA: Zezena bezala zaude, oso osasuntsu egongo zara udan ! . 
LANA: Aisialdi asko izango duzu udan, lana gutxituko zaizu. 

HILABETEKO EGUNA: 3 








GEMINIS (Maiatzaren 21etik ekainaren 20ra) 

MAITASUNA: Zure momenturik onenean zaude, maitasuna heldu ez bazaizu, uda honetan 
helduko da. 

OSASUNA: Beroa gustatzen ez zaizunez, ibili itzaletik. 

LANA: Oporrak har itzazu, merezita dauzkazu, gozatu toperal. 

HILABETEKO EGUNA: 1 1 topera ibiliko zara. 

Horoskopoa 



KANTZER (Ekainaren 21etik uztailaren 20ra) 

MAITASUNA: Maitasuna bilatzen ez baduzu, ez duzu aurkituko, eta, aurkitzen ez baduzu, ez 
duzu bilatuko. 

OSASUNA: Ariketa fisikoa egin behar duzu, bizkarreko minik ez izateko. Eguzki bainuak hartu ! . 
LANA: Ez ezazu burua jan lanagatik, katuek zein txakurrek lau hanka dauzkate. 


HILABETEKO EGUNA: 22 



LEO (Uztailaren 21etik abuztuaren 20ra) 

MAITASUNA: Eraman ezazu adatsa solte! Lagunduko dizu zure helburua lortzen. Burusoila 
bazara, bota eguzki-krema!. 

OSASUNA: Kontuz ahotsarekin, kantatzera joaten bazara, ez eman "kantea". 

LANA: Loteria tokatuko zaizu, beraz, joka ezazu!. 


HILABETEKO EGUNA: 18 



VIRGO (Abuztuaren 21etik irailaren 20ra) 

MAITASUNA: Zure izaera lotsatiak lotzen zaitu, utzi alde batera eta aska ezazu korapiloa!. 
OSASUNA: Saia zaitez atseden hartzen eta lo gehiago egin ezazu. 

LANA: Lan gehiago izango duzu uda honetan lanetik kanpo. 

HILABETEKO EGUNA: 26 



LIBRA (Irailaren 21etik urriaren 20ra) 

MAITASUNA: Maitasunari dagokionez, magoak bezala ibiliko zara: "ezer hemendik, eta ezer 
handik". Zorte ona izango duzu, ondo pasa. 

OSASUNA: Kirolaria zarenez, zure osasuna ona izango da. Baina, kontuz, urdailarekin!. 
LANA: Behin- behineko lana aurkituko duzu, irabazten duzuna, jaietan "inbertituko" duzu. 
HILABETEKO EGUNA: Egurre! Egun guztiak onak izango dira ! . 


ESKORPIO (Urriaren 21etik azaroaren 20ra) 

MAITASUNA: Eguzkiarekin zure nortasuna aldatuko da eta zure irribarrearekin nahi duzuna 
lortuko duzu. 

OSASUNA: Ez ezazu hainbeste izozki jan, bestela tripako mina izango duzu!. 

LANA: Azkenean zure oporrak heldu dira, gozatuuuL 

HILABETEKO EGUNA: 8 



SAGITARIO (Azaroaren 21etik abenduaren 20ra) 

MAITASUNA: Maitasunak bilatzen zaitu, baina hain zaude itsu non ez baituzu ikusten. 
OSASUNA: Txiste bat kontatzen badizute, barre egin ezazu, oso ona da osasunerako. 
LANA: Zure lankideekin oso gustura egongo zara, laneko giroa ezin hobea izango da. 




HILABETEKO EGUNA: 5. 

y gi txebaiTiko 
t3lISKALTE6IA I 


tUSfCARAZ FRESKATu 


Udako eusk 


astaroak - Cursos de verano de euskera 


ulibarri 


euskaltegia 


TRINfCOAK / INTENSIVOS Bilbon edo Etxebarrin 


Maila guztiak Todos los niveles 

5 ordu egunean, hilabete batez . ^ 5 horas al dia durante un mes 

Ekaina / Uztaiia / Abuztua / Iraila ' ]unio / ]ulio / Agosto / Septiembre 


BARNETEGIAK / BARNETEGIS Arantzazu (Gipuzkoa) 



B2-HABE 2 / C1 - EGA - HABE 3 

Bi astez pentsio osoan / 2 semanas a pension completa 

Uztaila (4-16/18-30) )ulio / Abuztua (1-13 /15-27) Agosto 


AUTOIKASKUNTZA BOGA ACITOAPRENDIZAJE 

3 hilabetez / Durante 3 meses £ * 

On-Iine programa + 8 talde saio + 8 tutoretza (abuztuan eskolarik ez) 

Programa on-Iine + 8 clases grupales + 8 tutorias (agosto sin clases) 



BOGA SOILIK (sin dases) 3 hilabetez / durante 3 meses: 1 03 €* 
* Etxebarritarrentzako prezioa 


IZENA EMAN EKAINAREN 24 ARTE 

MATRICULATE HASTA EL 24 DE JUNIO 


ETXEBARRIICO EUSKALTEGIA 
Bekosolo Parkea - Etxe horia (Casa amarilla). telf: <?4 426 2% 02 
euskaltegia@etxebarri.het / www.etxebarrikoeuskaltegia.coHi 




